Бугун Шарқ гавҳари - Самарқандда замонавий дзюдо зали фойдаланишга топширилади + ФОТО / Olamsport.com\n25 сен 10:57\nБугун Шарқ гавҳари - Самарқандда замонавий дзюдо зали фойдаланишга топширилади + ФОТО\nТеглар : СамарқандДзюдо\nПрезидент Шавкат Мирзиёевнинг ҳудудларга ташрифи чоғида енгил конструкцияли (сэндвич-панелли) спорт иншоотларини қуриш бўйича кўрсатма берилган эди.\nШу мақсадда Ўзбекистон дзюдо федерацияси кенг кўламдаги ишларни бошлаб юборганди. Биринчи қадам сифатида Ўзбекистон дзюдо федерацияси ҳудудида жуда қисқа фурсатда ана шундай енгил конструкцияли машғулот зали бунёд этилган ва фойдаланишга топширилди. Пойтахтда бошланган хайрли иш энди республикага кўчди ва айни пайтга келиб бутун Ўзбекистонни қамраб олди. Ҳозирда Қорақалпоғистон Республикаси ҳамда қолган барча вилоятларда енгил конструкцияли дзюдо заллари жадал суратларда бунёд этиляпти.\nБугун ана шундай спорт объектларидан бири қадим ва ҳамина навқирон Самарқанд шаҳрида фойдаланишга топширилади. Шаҳарнинг 7-умумтаълим мактаби ҳудудида бунёд этилган ушбу замонавий дзюдо зали маҳаллий ёшлар учун ажойиб совға бўлади. Бугун бироздан сўнг Ўзбекистон Халқ таълими вазирлиги, мамлакат дзюдо федерацияси ҳамда «Falcon Hunting Solutions» компанияси ҳамкорлигида бунёд этилган ушбу дзюдо залининг тантанали очилиш маросими бўлиб ўтади.\nҚўшма лойиҳага кўра, мамлакатимизнинг аҳолиси энг зич жойлашган ҳудудларидаги жами 15 та мактабда худди шундай ихтисослаштирилган дзюдо заллари бунёд этилади. Уларнинг аксариятида бугунги кунда қурилиш ишлари олиб бориляпти. Босқичма-босқич фойдаланишга топширилади. Ушбу дзюдо залларида жами 28 000 ўқувчи ва 70 000 нафардан зиёд болалар дзюдо сир-асрорларини ўрганишади.\n“Кексалар ҳафталиги”да самарқандлик фахрийлар фаол бўлди 0\nЧирчиқда Марказий Осиё давлатлари ўртасида халқаро турнир бўлиб ўтди + ФОТО 0


«Қора кунлар». БМТнинг 44 минг ходими...\n12.10.2019 16:05 0 2477\nБош котиб Антониу Гутерришнинг боши қотган.\nБирлашган Миллатлар Ташкилоти оғир молиявий танглик ёқасида. Бу ҳақда ташкилот бош котиби Антониу Гутерриш Нью-Йоркда ўтган бюджет муҳокамасида маълум қилган.\nХавотир ила қайд этилишича, октябрь ойи охирида ташкилот ғазнаси буткул бўшаб, ноябрдан 44 минг ходим маошсиз қолади.\nБМТ ғазнаси аъзо мамлакатларнинг бадал пули ҳисобидан тўлдирилади. 2019 йилда ташкилот бюджети 3,3 миллиард доллар этиб белгиланган. Ҳозирга қадар 193 аъзо мамлакатнинг 129 таси бадални тўлаган. Бундан эса ташкилот харажатларининг 70 фоизи қопланган. Расмий маълумотга кўра, Ўзбекистон жорий 2 май куни 892 232 доллар тўлаб, аъзолик мажбуриятини ўтаган.\nАъзолик бадали тўловини оз эмас, нақ 64 мамлакат пайсалга солмоқда. Бош котиб дипломатлигига бориб, қарздорларни номма-ном санамаган. Аммо маълумотларга қараганда, АҚШ, Бразилия, Аргентина, Исроил, Корея Республикаси, КХДР, Эрон, Венесуэла, Мексика, Уругвай Сауд Арабистони каби мамлакатлар бу борада сусткашлик қилмоқда.\nАъзолик бадалини ўз вақтида тўлаган, кечикиброқ тўлаган ва ҳалигача тўламаган давлатлар. 2019 йил 8 октябрь ҳолати. Фото: “Statista.com”\nБМТ бюджетининг 22 фоизи Қўшма Штатлар улушига тўғри келади. Вашингтон жорий йил учун 670 миллион доллар бадал пулини ўтказиб бермаган. Ўтган йил ҳисобидан ҳам Америка ҳукумати халқаро тузилмадан 380 миллион доллар қарздор.\nАввалроқ АҚШ президенти Дональд Трамп БМТга бадал пулини тўлашга шошилмаслик лозимлиги, чунки у адолатсиз равишда белгиланганини айтган эди. Ваҳоланки, ҳар бир давлат учун аъзолик бадали миқдорини белгилашда унинг ЯИМ, аҳоли даромади, ички ва ташқи қарз кўрсаткичлари ҳисобга олинади. Шу боис Хитой (334 миллион доллар), Япония (238,7 миллион доллар), Германия (169,8 миллион доллар), Буюк Британия (127,3 миллион доллар), Франция (123,4 миллион доллар) каби мутараққий ўлкалар ҳам катта миқдорда аъзолик бадали тўлайди.\nБМТ раҳбарияти қарздор мамлакатларга огоҳлантириш мактуби йўллаган. Айни чоқда, халқаро тузилма мансабдорлари ва мулозимларига «оғир кунлар»га тайёр туриш, маблағни имкон қадар тежаш, хизмат сафарларини камайтириш уқтирилган.\nБМТ фаолиятида молиявий муаммолар илк бор кузатилаётгани йўқ. Кейинги йилларда халқаро тузилма бадал пули вақтида тўланмагани сабаб кўп бора танг ҳолатга тушиб қолди. Муаммо шундаки, БМТ низомида қарздорларга нисбатан таъсир чоралари кўзда тутилмаган. Аммо амалиётда гоҳида тўловни сурункасига чўзиб келган мамлакатлар (масалан, Венесуэла, Судан, Ливия) овоз бериш ҳуқуқидан маҳрум этилади.\nАҚШ БМТ молиявий муаммо\nХориж Кеча, 18:23\nКоронавирус 27/03, 23:59


Panasonic эгилувчан батареялар ишлаб чиқарди\n13:53 / 01.10.2016\nНамойиш этилган аккумуляторлар кичик ҳажмга эга - 17,5 мАч'дан 60 мАч'гача (ҳажмига қараб - 28,5х39 мм - 40х65 мм'гача). Қалинлиги бир хил - 0,55 мм. Уларни 40 мм'гача радиусда эгиш мумкин ва икки томонидан 25 даража бўйлаб айлантириш мумкин.\nАккумуляторнинг корпусини махсус ламинацияланган қобиқ ҳимоя қилади. Panasonic'нинг таъкидлашича, янгилик портатив қурилмаларда қўллаш учун мутлақо хавфсиз.\nКомпания ҳозирча янги эгилувчан аккумуляторларни қўллаш мумкин бўлган аниқ қурилмаларни намойиш қилмади. Уларни тақилувчи ёки кўчма гаджетларда (билакузук, соат ва ҳ.к) қўллаш режалаштирмоқда. Panasonic ўзининг янги маҳсулотини 4-7 октябрь кунлари Тиба шаҳрида (Япония) бўлиб ўтадиган CEATEC JAPAN 2016 кўргазмасида тақдим қилиши кутилмоқда.\nPanasonic батареялар аккумуляторлар


18:50 / 04.10.2017\nФото: AFP Photo/Oliver Hardt\nЎзбекистонлик футбол журналисти, ОФК собиқ ходими Алишер Никимбаев «Фейсбук»даги саҳифасида бундан уч йил олдинги парвозини ёдга олди.\n«Бундан уч йил муқаддам ўша вақтлардаги Ўзбекистон терма жамоаси бош мураббийи Миржалол Қосимов ва Бора Милутинович учрашувини ташкиллаштириш учун Абу-Дабидан Доҳага учиб боргандим.\nБора Ўзбекистон терма жамоасида маслаҳатчи-мураббий бўлиб ишлашга тайёр турганди, бироқ келишув мен, Қосимов ёки Борага алоқадор бўлмаган сабаблар туфайли амалга ошмай қолганди.\nАйтганча, Доҳадан Абу-Дабига қайтиш учун чиптани ўз ҳисобимдан сотиб олгандим. Бу охирги йилларда ўзбек футболида ким ва қандай ишлагани ҳақида кичик бир асос эди», - деб ёзган Никимбаев.\nЭслатиб ўтамиз, 2014 йилнинг ноябрь ойларида Бора Милутинович Ўзбекистон терма жамоаси маслаҳатчи мураббийи бўлиши ҳақида хабарлар тарқалганди. Аммо кейинроқ ЎФФ расмий сайти ўша вақтда мавжуд бўлган терма жамоалар маркази берган маълумотга таяниб сербиялик мутахассис Бора Милутинович Ўзбекистон миллий терма жамоасига маслахатчи мураббий сифатида таклиф этилгани ва у билан 2 ойга шартнома тузилгани ҳақида матбуотда пайдо бўлган хабарларни рад этганди.\n«Терма жамоалар маркази бош директори Асқар Толибжоновга кўра, Милитунович билан шартнома имзолаш режада йўқ. Терма жамоалар маркази директорининг айтишича, сербиялик мураббий Бора Милутинович ўз хоҳишига кўра Ўзбекистон Кубоги финал учрашувини кўриш учун Тошкентга келган», деб ёзганди ЎФФ расмий сайти.\nБош мураббий қани, жаноб Аҳмаджонов?\nЎртоқлик ўйини. Уругвай терма жамоаси Ўзбекистонни йирик ҳисобда енгди\n06:17 / 08.06.2018


Шавкат Мирзиёев янги гувоҳномалар бериш тизими...\n03.05.2018 16:58 0 2296\nПрезидент Шавкат Мирзиёев Наманган шаҳар давлат хизматлари марказида бўлганида ҳайдовчилик гувоҳномаси бериш жараёнини бевосита кузатгани ҳақида хабар берган эдик.\nМаълумки, юртимизда ҳайдовчилик гувоҳномалари янги намунадагисига алмаштирилмоқда. Бу гувоҳномаларга ID мақоми берилган. Яъни, уларга микрочип ўрнатилган бўлиб, шахснинг паспорт маълумотлари киритилади. Паспорт бўлмаганда шахсни тасдиқловчи ҳужжат ўрнига ўтади.\nДавлатимиз раҳбари ҳайдовчилик гувоҳномаси алмаштириш тизимини юқори баҳолади.\nШавкат Мирзиёев паспорт Наманган ID-карта


Дори шакли: Капсуллар\nИчга. Катталар ва 12 ёшдан ошган ўсмирларга 1 капсуладан кунига 2 марта овқатдан кейин буюрилади. Даволаш давомийлиги қон плазмасида темир миқдорининг назорати остида шахсий равишда аниқланади. Темир етишмовчилигининг яққол клиник кўринишларида даволаш давомийлиги 3-6 ойни ташкил қилади. Гемоглобиннинг кўрсаткичлари меъёрлашганида даволашни тахминан 2 ой, организмда темир заҳираси тўйингунга қадар давом эттириш лозим.


Ҳиндистон ташқи ишлар давлат вазири Биринчи Президентимиз Ислом Каримов қабрини зиёрат қилди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳиндистон ташқи ишлар давлат вазири Биринчи Президентимиз Ислом Каримов қабрини зиёрат қилди 11:14, 01 ноябрь\tМамлакатимизда меҳмон бўлиб турган Ҳиндистон Республикаси ташқи ишлар давлат вазири Мобашар Жавад Акбар жорий йил 31 октябрь куни Самарқанд шаҳрига ташриф буюрди. Меҳмон дастлаб Ҳазрати Хизр мажмуасида Ўзбекистон Республикасининг Биринчи Президенти Ислом Каримов қабрини зиёрат қилди. Буюк Йўлбошчимиз қабрига гул қўйилиб, унинг хотирасига ҳурмат бажо келтирилди. Ислом Каримов руҳи покларига Қуръон тиловат қилинди. Ҳиндистонлик меҳмонлар Самарқанд шаҳрининг қарийб уч минг йиллик тарихидан сўзловчи “Афросиёб” музейидаги ноёб экспонат ва ашёлар, дунёга машҳур деворий суратларни қизиқиш билан томоша қилди. Шунингдек меҳмонлар Имом Бухорий мажмуаси, Мирзо Улуғбек ёдгорлик мажмуи ва шаҳардаги бошқа тарихий обидалар билан танишдилар.


Galaxy A51, A71, A81 ва A91 смартфонларининг нархлари маълум бўлди! - Terabayt.Uz\nSamsung компанияси 12 декабрь куни Galaxy A туркумидаги янги смартфонларини намойиш этади. Шу пайтгача тарқалган хабарларга кўра, унда камида Galaxy A51 ҳамда Galaxy A71 моделларини кўрамиз.\nЎҚИНГ: Илк «жонли» расмлар Galaxy S11, S11e ва Galaxy S11+ қиёфаларини фош этди!\nШунингдек, мазкур маросимда яна Galaxy A81 ва Galaxy A91 моделлари ҳам тақдим қилиниши кутилмоқда. Бу икки қурилма айрим мамлакатлар бозорларига тегишлича Galaxy Note 10 Lite ҳамда Galaxy S10 Lite номлари остида чиқарилишини айтишмоқда.\nЕвропадаги айрим онлайн дўконлар аллақачон ушбу смартфонларни ўз товарлари ассортиментига қўшиб қўйишди. Шунинг эвазига биз уларнинг тахминий нархларини билиб олишга муваффақ бўлдик.\nШундай қилиб, Galaxy A51 учун 375 евро, Galaxy A71 учун эса 470 евро сўрашяпти. Galaxy Note 10 Lite ҳамда S10 Lite моделлари эса тегишлича 610 ва 670 еврога баҳоланган. Тўртала смартфоннинг ҳам савдоси 27 декабрдан бошланиши айтилган, лекин шу пайтгача тарқалган миш-мишларда булардан иккитаси кейинги йилдагина бозорга чиқиши айтилаётган эди.\nАллақачон сотувга чиққан аксарият Samsung телефонларини эса 705 000 сўмдан бошланувчи нархлар эвазига Terashop.uz онлайн дўконимиздан харид қилиш имкони бор.\n#Samsung #Android смартфон #нархлар #Samsung Galaxy S10 Lite #Samsung Galaxy A71 #Samsung Galaxy A91 #Galaxy S10 Lite #Samsung Galaxy A51 #Samsung Galaxy Note 10 Lite #Samsung Galaxy A81


Сувдан семириш мумкинми - 27 Марта 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Yakshanba, 17.10.2021, 16:16\nГлавная » 2013 » Mart » 27 » Сувдан семириш мумкинми\nСувдан семириш мумкинми\nР хабарига кўра, бу ўз навбатида бошқа муаммоларни ҳам келтириб чиқариши мумкинлиги АҚШ тиббиёт ходимларини ташвишга солаётир. Касалликларнинг олдини олиш ва назорат қилиш маркази таҳлилларига кўра, ҳар йигирманчи америкалик кунига жуда кўп миқдорда – тўрт идишда содали сув истеъмол қилади. Эркаклар ва ўсимлар газли сувни аёлларга нисбатан кўпоқ ичишаркан. 12-19 ёшли ўсмирлар кунига ўртача икки идишда содали сув истеъмол қилади.Шунингдек бу кўрсаткичларга нафақат жинс, ҳатто моддий аҳвол ва тери ранги ҳам таъсир кўрсатади. Кам таъминланган аҳоли қатлами вакиллари газли сувни бадавлат одамлардан икки баравар кўпроқ истеъмол қилишади. Шунингдек, қора танли америкаликлар бундай ичимликни ҳаммадан кўра кўпроқ ичиши маълум бўлган.\nТадқиқотларда 17 минг киши иштирок этган. Олинган натижалар тиббиётчиларни даҳшатга солмоқда. Парҳезбоп газли ичимликлар, ширин чойлар, хушбуй сут ва мева шарбатлари бу ҳисобга кирмайди.\nЎртача катталикдаги газланган ичимлик таркибида 10-12 қошиққача шакар мавжуд ва бу организм учун жуда хатарлидир.\nШифокорлар ширин ичимликлар истеъмол қилиш миқдорини 64 калориягача қисқартириш лозимлигини уқтиришмоқда. Аммо уларнинг мурожаатига кўпчилик эътибор қилмаяпти. Миллат саломатлигидан ташвишга тушган мутасадди раҳбарлар ширин ичимликларга солиқ миқдорини ошириш ва уларни ўқув муассасаларида сотишни тақиқлашни тавсия этишмоқда.\nШу билан бирга тиббиётчилар аҳолини ёш авлодга ибрат сифатида газли ичимликлардан воз кечишга чақиришмоқда.Улар бу одат худди чекиш сингари оммавий тус олмаслигига умид билдиришган.\nЮз ташкилотдан иборат коалиция газли ичимликларга қарши бойкотнинг ягнги босқичини эълон қилишди. Америка юрак касалликлари уюшмаси ва бошқа тиббий муассасалар газли ва содали ичимликлар савдосига тўсиқ қўйиш, йирик анжуманларда уларга қарши чиқишлар ўтказишни режалаштиришган. "Қоплаб шакар емасангиз, нега уни ичасиз?” шиори остида янги кампания бошлаш ҳам кўзда тутилган.\nАммо, бошқа мутасаддилар бундай ҳаракатлар фойда беришига ишончсизлик билан қарашмоқда.\nКатегория: Foydali maslahatlar | Просмотров: 792 | | Рейтинг: 4.9/15


Бутун Ўзбекистон бўйлаб теледастурларда узилишлар бўлади - Terabayt.Uz\n2021 йилнинг 12–16 апрель кунлари соат 01:00 дан 06:00 гача рақамли теледастурларни шакллантириш қурилмаларида ва узаткичларда профилактика ўтказилиши режалаштирилган. Бу хусусда Ахборот технологияларини ва коммуникацияларни ривожлантириш вазирлиги расмий сайтида маълумот берилган.\nУшбу вақтда Тошкент шаҳрида ва республика бўйича рақамли теледастурларни тарқатиш вақтинча тўхтатилади. Бунда Ўзбекистон миллий телерадиокомпаниясининг теледастурларини тарқатиш тўхтатилмайди, лекин айрим сифат пасайиши ҳолатлари кузатилиши мумкин.\nМаҳаллий, нодавлат ва «Uzdigital TV» МЧЖнинг тижорат телеканалларини узатадиган рақамли телеузаткичларда ушбу жадвал асосида профилактика ишлари ўтказилиши режалаштирилган.\nТаъкидланишича, Ўзбекистон Республикаси аҳолисига телевидение дастурларини узлуксиз ва сифатли тарқатилишини таъминлаш мақсадида «Радиоалоқа, радиоэшиттиришлар ва телевидение маркази» ДУКнинг техник воситаларини йиллик режаларда белгиланган муддатларда ўчириб, профилактика ишлари амалга оширилади.\nЎҚИНГ: Рақамли ТВ: телевизор харидида муҳим тавсия, билиш зарур бўлган жиҳатлар\n#рақамли телевидение #телевидение #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги


Ёшлар ўзини ўзи банд қилишни танламоқда\nЎзбекистонда роппа-роса бир йил аввал Президентимизнинг «Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида»ги ПҚ-4742-сон қарори билан ўзини ўзи банд қилиш ёхуд self-employment жорий этилган эди.\nМасофадан онлайн тарзда содда ва қулай усулда рўйхатдан ўтиш фуқароларни жалб қилди. Ўзини ўзи банд қилган шахслар даромадларига солиқ солинмайди. Улар ихтиёрий равишда бир йилда бир маротаба базавий ҳисоблаш миқдорининг бир баравари миқдорида ижтимоий солиқ тўлаб меҳнат стажига эга бўлиши мумкин. 2021 йил 1 февралдан базавий ҳисоблаш миқдори 245 минг сўм этиб белгиланган.\nЎзини ўзи банд қилиш динамикаси ўсиб боришида ёшлар ҳиссаси алоҳида сезилмоқда. Хусусан, июль ойи бошига қадар мамлакатда 852 372 нафар фуқаро ўзини ўзи банд қилган шахс сифатида рўйхатдан ўтказилди. Шундан 30 ёшгача бўлганлар 310 148 нафарни ташкил этмоқда. Ҳудудлар кесимида Самарқанд, Фарғона ва Андижон вилоятида ўзини ўзи банд қилган ёшлар бошқа ҳудудларга нисбатан кўпроқни ташкил этмоқда.\nЁшлар қуйидаги йўналишларга кўпроқ қизиқиш билдирмоқда:\n– маиший хизматлар (сартарошлик, маникюр, косметолог, педикюр, уйда кир ювиш ва дазмоллаш, калитлар тайёрлаш, пойабзал тикиш, таъмирлаш, бўяш ва бошқалар) – 106 482 нафар.\n– қишлоқ хўжалиги йўналиши бўйича хизматлар (чорва молларини ўтлатиш, уларни парвариш қилиш, қишлоқ хўжалик ўсимликларини экиш ва парвариш қилишда томорқа эгаларига ёрдам бериш) – 71 694 нафар;\n– саноат йўналиши бўйича хизматлар (ёғоч меъморчилиги, сантехника хизмати, электр монтаж ишлари, макулатура, пластик идиш, темир терсак тўплаш ва қўшимча хомашё тўплаш) 51 575 нафар;\n– ижтимоий хизматлар (уйда репетиторлик қилиш, болаларга қараб туриш ва уларни парвариш қилиш, уй хўжалигини юритиш, хоналарни тозалаш, халқ табобати) – 44 273 нафар;\n– халқ истеъмоли моллари ишлаб чиқариш ва хизматлар кўрсатиш (нон, уйда поп-корн, музқаймоқ, салатлар, салқин ичимликлар, айрон, гўжа ҳамда деҳқон бозорларида қишлоқ хўжалиги маҳсулотларини сотиш) – 26 639 нафар;\n– АКТ соҳасида (ижтимоий тармоқлардаги фаолият, дастурий таъминот, мобил иловалар ва веб сайтларни ишлаб чиқиш, матнни яратиш ва ишлов бериш) 9 485 нафар ёш рўйхатдан ўтган.\nСолиқ органларида хабар бериш тартибида ўзини ўзи банд қилган шахс сифатида рўйхатдан ўтиш мутлақо бепул. Бу жараённи Soliq мобил иловаси («Ўзини ўзи банд қилиш» бўлими) ёки my.soliq.uz. порталида солиқ тўловчининг шахсий кабинет орқали масофадан амалга ошириш мумкин. Рўйхатдан ўтиш QR-кодли маълумотнома билан тасдиқланади. Жисмоний шахснинг барча маълумотлари Солиқ тўловчиларнинг ягона реестрига киритилади.


Йел университети олимлари коронавирус инфекциясини ташхислаш учун тест ишлаб чиқдилар. Уни тиббий ходимларни жалб қилмасдан туриб ҳам, уйда ишлатиш мумкин. Тадқиқот ҳақидаги ҳисобот medRxiv порталида чоп этилган.\nТаъкидланишича, ҳозирги вақтда аҳолини оммавий равишда ташхислаш имконини берадиган тест учун жуда катта талаб бор. Ҳозирда қўлланилаётган тестларни тиббий ходимлар ўтказиши талаб этилади ва баъзида нотўғри натижалар беради.\nЙел университети тадқиқотчилари 165 кишидан иборат гуруҳни синовдан ўтказиб, унда сўлакдан биологик намуна сифатида фойдаланишган. Сўлакни намуна сифатида ишлатиш касалликнинг бутун даври давомида натижанинг янада аниқ чиқишини кўрсатган.\nОлимларнинг таъкидлашича, коронавирус тестини тиббий ходимларнинг инфекция юқтириш хавфини оширмай туриб, мустақил ўтказиш мумкин.


Тошкентда хорижлик террорчиларни аниқлаш масалалари муҳокама қилинади\n14 декабр 2018, Тошкент вақти: 20:39\n22-23 февраль кунлари Тошкент шаҳрида хорижлик жангари-террорчиларни идентификация қилиш ва шахсини аниқлаш техникаси масалаларига бағишланган миллий семинар бўлиб ўтади.\nБу ҳақда хабар қилган "Халқ сўзи" газетасига кўра, семинар Марказий Осиё чегараларини бошқаришга кўмаклашиш дастури (БОМКА-9) доирасида ташкил этилади.\nГазетага кўра, семинар ҳуқуқ-тартибот органлари ходимлари иштирокида 2016 йилда бўлиб ўтган шу каби тадбирнинг давоми ҳисобланади. Бу гал ҳам ЕИ экспертлари ва тегишли маҳаллий идоралар мутахассислари иштирокида тизимга оид механизмлар такомиллаштирилади, ўзаро ҳамкорлик қилиш масалалари муҳокама қилинади.\nХусусан, хорижлик жангари-террорчиларни идентификация қилиш ва шахсини аниқлаш бўйича илғор тажрибалар тақдим этилади, бу борадаги асосий чора-тадбирлар ва тавсиялар ишлаб чиқилади. Ўз навбатида БМТ Хавфсизлик Кенгашининг зўравонлик экстремизмига қарши курашиш соҳасидаги тавсияларини миллий идоралар томонидан амалга оширилиши бўйича қўшимча амалий ҳаракатлар муҳокама этилади.\nБОМКА дастури 2003 йилдан ўз фаолиятини бошлаган бўлиб, у Марказий Осиё давлатларига чегараларни бошқариш жабҳасидаги ҳамкорликни ривожлантиришга ўз ҳиссасини қўшиб келаяпти. Унинг бажарилиши доирасида 2003-2018 йиллар давомида 40,8 миллион евро йўналтирилган. Шундан қарийб 5 миллион евроси дастурнинг 2015-2018 йилларни ўз ичига олган тўққизинчи фазаси ижроси учун ажратилган.


Халқаро амалиёт ва инновацион имкониятлар - Халқ сўзи\n10:15 31 Май 2018 Иқтисодиёт\nАнжуман “Тараққиёт стратегияси” маркази ташаббуси билан Ўзбекистон Республикаси Олий Мажлиси Сенати, Адлия, Ахборот технологиялари ва коммуникацияларини ривожлантириш вазирликлари, Бош прокуратура, БМТ Тараққиёт дастури ҳамда бошқа халқаро ташкилотларнинг юртимиздаги ваколатхоналари кўмагида ташкил этилди.\nУнда мамлакатимиз парламенти ва давлат идоралари вакиллари, халқаро экспертлар, жумладан, Хитой, Буюк Британия, Россия, Грузия, Озарбайжон, Греция, Молдова ҳамда бошқа давлатлар мутахассислари қатнашди.\nТадбирда сўзга чиққанлар 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси мамлакатимизда амалга оширилаётган ислоҳотлар самарадорлигини тубдан ошириш, давлат ва жамиятни ҳар томонлама жадал ривожлантириш, модернизация қилишда муҳим омил бўлаётганини таъкидлашди. Бугунги кунда давлат бошқарувининг мутлақо янги, самарали ҳамда сифатли тизимини яратиш, давлат бошқаруви ва маҳаллий ижро этувчи ҳокимият органларининг уйғун фаолиятини ташкил этиш долзарб вазифа саналиши алоҳида айтиб ўтилди.\nДавлатимиз раҳбарининг “Ўзбекистон Республикасида Маъмурий ислоҳотлар концепциясини тасдиқлаш тўғрисида”ги Фармони бу борада муҳим дастуриламал бўлмоқда. Пировард мақсад “Халқ давлат идораларига эмас, балки давлат идоралари халқимизга хизмат қилиши керак”, деган ғояни ҳаётга тўлиқ татбиқ этишга қаратилган.\nКонференцияда Маъмурий ислоҳотлар концепциясини татбиқ қилишнинг дастлабки натижалари умумлаштирилиб, мазкур соҳадаги хорижий тажриба ўрганилди. Жумладан, “Давлат хизматлари сифати ва очиқлигини янада ошириш” деб номланган сессияда иштирокчилар аҳоли ҳамда юридик шахсларга давлат хизматларини кўрсатиш тизимини такомиллаштиришга қаратилган чора-тадбирлар ижросини ўргандилар.\nАйтиб ўтилганидек, бугунги кунда юртимизда Давлат хизматлари марказлари ташкил этилиб, улар фаолияти “Фуқаролар эмас, ҳужжатлар ҳаракатланади” тамойили асосида йўлга қўйилмоқда. Сессия давомида Грузия ва Озарбайжон давлатлари вакиллари жисмоний ҳамда юридик шахсларга давлат хизматлари кўрсатишни ташкил қилиш бўйича ўз тажрибалари ҳақида гапириб бердилар.\nИккинчи сессия профессионал давлат хизматининг самарали тизимини шакллантиришга бағишланди. Унинг доирасида “Давлат хизмати тўғрисида”ги қонун концепцияси тақдим этилди.\nНавбатдаги сессияда давлат бошқарув тизимини оптималлаштириш ва модернизациялаш юзасидан қизғин муҳокамалар бўлди. 2018 — 2021 йилларда “Электрон ҳукумат” тизимини янада ривожлантириш стратегияси ҳақида батафсил маълумот берилди.\nЯкуний сессия эса давлат ҳамда жамоат бошқаруви тизимида фуқаролар ва ҳокимият органларининг ўзаро ҳамкорлигини ривожлантириш масалаларига бағишланди.\nАнжуман давомида иштирокчилар “Менинг фикрим” жамоавий мурожаатлар портали имкониятлари билан танишдилар. Фуқаролар портал ёрдамида парламент палаталари ҳамда маҳаллий (вилоят, туман ва шаҳар) халқ депутатлари Кенгашларига мурожаат йўллашлари, шунингдек, қонунчиликни такомиллаштириш бўйича таклиф ҳамда тавсиялар киритишлари мумкин.


Ситора Тожиддинова. Ноёб хазиналар маскани (2009) | www.ziyouz.uz\nБош саҳифа МатбуотҲозирги давр матбуотиСитора Тожиддинова. Ноёб хазиналар маскани (2009)\nЧоп этилган 25.09.2015 МуаллифZiyouz.uz\nИлмий иш билан шуғулланаётган бир дўстим тадқиқот мавзусига доир маълумотларни газеталарда эълон қилинган мақолалар орасидан топишда ёрдам сўраб қолди. Рози бўлдим. Биргаликда Марказий Осиёдаги қадимий китоблар, газета-журналлар, турли ҳужжатлар сақланаётган энг йирик зиё маскани — Алишер Навоий номидаги Ўзбекистон Миллий кутубхонасига бордик. Газета тахламидан керакли сонни излай бошладик, аммо… сал ўтмай уринишларимиз бекор экани аён бўлди.\nЧунки биздан олдин бу ерга қадам ранжида қилган “илм изловчи”лардан бири айни ўша сондаги саҳифани аллақачон “юлиб” кетибди…\nАждодларимиз ёзиб қолдирган битиклар биз учун тенгсиз хазина, олтин мерос саналади. Уларнинг ҳар бир саҳифаси устида қанчадан-қанча тадқиқотчиларимиз изланишаяпти, ҳижжалаб ўрганишаяпти. Уларнинг сидқидилдан олиб борган саъй-ҳаракатлари боис боболаримизнинг беқиёс тафаккури, турмуш тарзи ва фаолияти билан танишиб бораяпмиз. Қолаверса, бу ноёб дурдоналар биздан кейинги авлод учун ҳам жуда катта хазинадир. Табиийки, бугун чоп этилаётган нашрлар ҳам бир кун келиб келажак ворисларимизнинг ноёб бойлигига айланиши турган гап. Ҳар бир халқнинг ўзлигини намоён этувчи миллий қадриятлари бўлади. Шундан келиб чиқсак, ҳар қандай давлатнинг Миллий кутубхонаси ҳам унинг бебаҳо бойлигидир.\nСтатистик маълумотларга кўра, айни пайтда Алишер Навоий номидаги Ўзбекистон Миллий кутубхонаси фондида 10 млн. нусхада ҳужжатлар мавжуд. Шундан 3 млн.дан ортиғи миллий матбуот тўплами, 2 млн.га яқини эса илмий-техник адабиётлар. Фонд ҳар йили 15-20 минг нусхадаги турли нашрлар билан бойитиб борилади. Бу ерга бир йиллик китобхонлар қатнови эса 500 мингдан ортиқ бўлиб, китоб билан таъминланиш даражаси 1 млн. 700 мингдан ортади.\nАйниқса, нодир нашрлар фонди билан ҳар бир юртдошимиз фахрланса арзийди. Бу бўлимда 250 мингдан ортиқ ҳужжат сақланса, шундан 15 мингдан кўпроғи ноёб китоб ва қўлёзмалардир. Улар орасида 594 томдан иборат ўзига хос энтсиклопедия — “Туркистон тўплами” ҳамда А. Л. Кунин томонидан тузилган 10 томлик “Туркистон албоми” (унда ўлкамиз аҳолисининг турмуш тарзи, урф-одатлари тўғрисидаги 1200дан ортиқ фотосуратлар бор) алоҳида аҳамият касб этади.\nБиз Ал-Бухорий, Ат-Термизий, Аҳмад Яссавий, Баҳовуддин Нақшбандий, Ал-Хоразмий, Беруний, Ибн Сино, Алишер Навоий каби буюк алломаларимизнинг номлари билан фахрланамиз. Уларнинг илмий-адабий мерослари бутун инсониятнинг бебаҳо мулки ҳисобланади. Ана шундай улуғ зотлар яратган асарларнинг аксарияти ҳам бугун кутубхона фондида сақланмоқда.\nХўш, шундай тенгсиз мулкка эга бўлган кутубхонанинг ўқувчилари ундан оқилона фойдаланаяптими? Баъзи титилиб кетган нашрларни кўриб кўнгил ғаш тортади. Наҳот, маънавият хазиналаримизга муносабат шундай бўлса?..\nКутубхона директори, сотсиология фанлари доктори Абдусалом Умаров билан суҳбатда юқорида қайд этилган ҳолат ҳақида ҳам сўрадик.\n— 40-45 минг нафар доимий аъзосига эга бўлган зиё масканларимизда илм ташналари учун янги-янги имкониятлар яратишга ҳаракат қилаяпмиз. Интернет орқали масофавий хизмат йўлга қўйгани ҳам фикримиз далилидир. Электрон почта орқали бизга мурожаат қилган китобхонга керакли асарнинг бор-йўқлиги аниқланиб, маълумот берилади. 200 мингдан ортиқ рақамлаштирилган нашрларнинг электрон вариантини Интернетда ўқиш мумкин. Вертуал имкониятларимиз ҳам кундан-кунга кенгаймоқда. Чунончи, “Кутубхоналарда электрон фондлар” дастури асосида АҚШнинг “EБСCО Публишинг Инc.” компанияси билан ҳамкорлик ўрнатишган. Энди ўқувчиларимиз дунёнинг 23 мингдан ортиқ газета-журналларининг камида ўн йиллик тахламидан Онлине тизимида махсус пароллар ёрдамида фойдаланишлари мумкин. Бундан ташқари, бир нечта давлатларнинг қишлоқ хўжалиги, нефт-газ, самолётсозлик, қолаверса, турли фанларга доир рефератив журналларига бевосита обуна бўлганмиз. Бундан асосий мақсад — олимларимизнинг дунё илм-фанида рўй бераётган янгиланишлардан доимий хабардор бўлишлари учун кўмаклашиш ҳисобланади. Чунки қайсидир чет давлатда аллақачон ихтиро қилиб бўлинган мослама устида бош қотириб ўтиргандан кўра, у ҳақда маълумотга эга бўлиб, бошқа кашфиётларни ўйлаш мумкин. Яна 45 млн.га яқин ҳужжат сақланаётган Россия давлат кутубхонаси билан ҳам ҳамкорлигимиз бор. Унинг диссертатсион фонди вертуал кутубхонаси филиали очилган. Илмий иш билан шуғулланаётган ҳамюртларимиз ходимларимиздан махсус паролларни аниқлаб, россиялик олимларнинг ҳам 300 мингга яқин диссертатсиялари билан танишиши мумкин.\nУмуман, дунёдаги энг илғор усулларда хизмат кўрсатишга ҳаракат қилаяпмиз. Аммо ўзингиз айтиб ўтганингиздек, “ўғрилик” ҳам содир бўлиб туради. Айни пайтда назоратни янада кучайтирдик. Айниқса, энг ноёб, қадимий ҳужжатлар сақланаётган “Нодир ва ноёб нашрлар” бўлимида кузатув камералари ўрнатилган бўлиб, китобхоннинг ҳар бир ҳаракатини ходимларимиз экран орқали назорат қилиб туришади. Қолаверса, энди 2000 дан ортиқ нодир китобларнинг электрон варианти ҳам мавжуд. Ўқувчи Интернет орқали улардан бемалол фойдаланиши мумкин. нашрларнинг асл нусхалари эса махсус қутиларда сақланади. Айтиш мумкинки, энди китоб ўғриларига ҳеч қандай имконият қолмади.\n—Қачонлардир чет элларга чиқиб кетган ноёб китобларимизни қайтариш борасида қандай ишлар амалга оширилаяпти? Деб сўрадик суҳбатдошимиздан.\n— Ҳа, бу борада ҳам астойдил ҳаракат қилаяпмиз. Дунёнинг 24 давлатидаги 30 дан ортиқ ташкилот билан халқаро китоб алмашуви борасида шартнома бор. Яъни агар уларда бизнинг халқимиз, маданиятимизга хос китоблар, қўлёзмалар, ҳужжатлар бўлса, бизга қайтаришади. Биз ҳам уларга тегишли китобларни юборамиз, — дейди Абдусалом Умаров. — Эсимда, бундан ўн йиллар бурун Германияга борган эдик. У ердаги Миллий кутубхонада буюк мутафаккир аждодимиз Ал-Фарғоний қаламига мансуб “Астралабия” ( Осмон жисмларини кузатиш асбоблари ҳақида) китобининг 1483 йилда қайта кўчирилган нусхаси бор экан. Энг қизиғи, ўша пайтда бу бобокалонимизнинг юртимизда бирорта ҳам китоби йўқ эди. Асардан нусха олиш нархи эса жуда қиммат экан. Биз кутубхона директорига ўзимиз билан олиб борган Марказий Осиё маданияти ва санъатига доир албомни совға қилиб, кўнглини овлаб, зўрға нусха олиб қайтган эдик. Уларда Ал-Фарғонийнинг осмон жисмлари глобуси ҳам бор эди. Кейинроқ эса уни ҳам бизга юборишди.\nКутубхона хизматидан фойдаланаётган айрим китобхонлар билан суҳбатлашдик:\n— “Садойи Фарғона” газетаси бўйича магистрлик иши ёзаяпман,— дейди Ўзбекистон Миллий университети талабаси Зарифжон Чоршаев. — Бу ерда ўтириб илмий изланишлар билан шуғулланиш учун барча шароитлар бор. Иккинчи қаватда Медиа маркази фаолият кўрсатаяпти. Бу ерда интернет хизматидан анча арзон нархда (биринчи соат бепул, иккинчи соатдан бошлаб ҳар соатига бор-йўғи 400 сўм) фойдаланиш мумкин.\nКутубхонанинг “Нодир ва ноёб нашрлар” бўлимида фаолият юритаётган профессор Эргаш Умаров ёшлар учун мўлжалланган умумий ўқув залида ўтириб, қўлидаги китобга ишора қилди:\n— Қаранг, бу 1961 йилда чоп этилган географик энтсиклопедия. Афсуски, бу китобнинг ҳам бир нечта варағи йиртиб олинган. Ҳайронман, кутубхона ичида нусха кўчириш аппаратларидан ҳам, интернетдан ҳам фойдаланиш имкони бор-ку! Бундай қилиш кимга керак экан?!\nМиллий библиография бўлими бош кутубхоначиси Шоира Мирҳамидова эса “Авваллари ўқувчилар газета-журнал тахламларини тўлалигича сўрашарди. Шунинг учун биз кўпинча газетанинг қайсидир сони юлиб кетилганини пайқамай қолардик. Энди эса нашрнинг ўнта сонидан ортиғи қўлга берилмайди ва ходимлар томонидан назорат ҳам кучайтирилган,” дейди биз билан суҳбатда.\nДарҳақиқат, шундай кенг имкониятлар яратилган пайтда фақат ўз манфаатини миллий манфаатларимиздан устун қўйган кишиларни ўз уйига ўғриликка тушган кимсаларга қиёслаш мумкин. Қолаверса, илм хазиналарини келажак авлодларимизга бус-бутун етказишни мақсад қилган зиё масканига келиб, илм истаб, илм йўлида нимадир қилмоқни ният қила туриб, уни оёқости қилиш, маънавий ўғрилик қилиш ноинсофлик эмасми?\nБу оғриқли савол. Аммо миллий меросимизнинг бу масканда асраб-авайлаб сақланаётгани, қолаверса ноёб хазиналардан баҳраманд бўлиш имкониятининг бугунги даражаси ҳавас қилгулик. Зеро, юқорида таъкидланганидек, кутубхона фонди жуда бой. Фақат илм толиблари шу бебаҳо бойликдан фойдаланишда имон билан иш тутсалар бас.\n← Аввалги Аввалги Тўра Нафасов. “Гўзаллик салони”ми “пардозхона”?\nКейинги → Кейинги: Маҳамбет Ўтемис ўғли (1804-1846)


Қирғизистон Сурия резолюцияси бўйича овоз беролмади | ҚИРҒИЗИСТОН ЯНГИЛИКЛАРИ\nҚирғизистон Сурия резолюцияси бўйича овоз беролмади\nҚирғизистон БМТ бош ассамблеясида Суриядаги ҳолат юзасидан қабул қилинган резолюцияга овоз беришдан тийилган 17 давлат рўйхатида. Делегация овоз беролмаганини айтиб, бироқ бунинг сабабини тушинтирмади.\nАраб давлатлари томонидан тақдим этилган резолюция 16 февралдаги сайловда БМТнинг 137 аъзоси томонидан маъқулланди. Қабул қилинган резолюцияда Сурия бошчичи Асад Башарнинг ҳукуматдан кетиши талаб этилади.\nБМТнинг аъзо 12 давлати эса ушбу ҳужжатга қарши чиқиб, резолюцияда «мувозанат бузилган» - ҳужжат маслаҳат характерга эга, деб ҳисобладилар. Улар орасида йирик давлатлар Россия ва Хитой ҳам бор.\nРоссия Сурияда «Ливия сценарияси» такрорланишидан хавотирда эканлигини билдириб, бир давлат ҳудудига бошқа бир давлат ҳарбийларининг бостириб кириш эҳтимоли борлигини ва шунингдек ҳужжат фақатгина давлат ҳукуматига қаратилган бўлиб, Сурия муҳолифатига нисбатан ҳеч қандай масуълиятни юкламайди, деб ҳисоблади.\nМДҲ таркибига кирувчи мамлакатлар орасида мазкур масала бўйича фикрлар турлича бўлди - Беларусия Россияга қўшилиб қарши овоз берган бўлса, Қирғизистон ва Тожикистон овоз беришдан тийилганлар, Қозоғистон эса - Асадни ҳукуматдан кетиши тарафида бўлган давлатлар қаторига кирди.\nРасман Қирғизистон вакиллари овоз бериш жараёнини атайин ўтказиб юбормаганларини маълум қилди – «Клооп» мухбирининг тушунишича, делегатлар шунчаки ўз овозларини системага кирита олмаганлар.\n«Клооп» журналистлари Қирғизистон овоз бериш жараёнида қайси тарафни эгалламоқчи бўлганлигини аниқлай олмадилар.\nАраб давлатлари ва АҚШ Сурия ҳукуматига нисбатан чора кўришга чақираётган асосий давлатлар бўлиб, улар Сурия ҳукуматини «қон тўкишга чек қўйиши»ни талаб қилмоқдалар.\nБМТ бош котиби Пан Ги Мун, Сурия ҳукумати ўз аҳолисига нисбатан инсониятга қарши жиноят содир этганлиги мумкинлигини билдирди.\n«Биз Сурияда одамлар турар жойларига қаратиб ўқ узилаётганини, касалхоналарни эса қийноқ марказига айланаётгани гувоҳи бўлмоқдамиз. Сурияда эндигина 10 ёшга кирган болалар ҳалок бўляпти. Инсониятга қарши жиноят содир этилаётганлигига деярли ишончимиз комил», - деди Пан Ги Мун.[poll id="3"]\nҚирғизистон ташқи ишлар вазирлиги Сурия масаласида Қирғизистон қайси тарафни эгаллаши бўйича изоҳлар бермаяпти, мамлакат Асадга қарши қандай курашиши борасида эса экспертлар фикри тарқоқ.\nСобиқ ташқи ишлар вазири Аликбек Жекшенкулов Қирғизистон Россия билан бир йўлдай бориб - резолюцияга қарши овоз бериши кераклигини айтади.\n«Биз кўп бора Россия билан стратегик ҳамдўстликни намоён этдик, биз ОДКБ аъзосимиз, қолаверса ШОС аъзосимиз. Менимча бу масалада албатта Россия ва Хитой тарафини олиш лозим» - деди собиқ вазир.\n«Айкўл Эл» партияси бошчиси Эдил Байсалов бу фикрга қўшилмаслигини айтиб, Қирғизистон аксинча ушбу резолюцияни маъқуллаши керак, деб ҳисоблади.\n«Биз Сурия ҳукуматини жазолашда кўмаклашишимиз лозим, чунки бу бизнинг тарихий манфаатларимиз билан боғлиқ. Бу бизнинг сиёсий ихтиёримиз, чунки биз икки маротаба диктаторларни ҳукуматдан қувганмиз», - дейди сиёсатчи.\nБайсалов Суриядаги ҳолат Қирғизистон миқёсида қандай тус олган бўларди деган қиёслашни келтириб ўтади:\n«Бу ҳудди, агарда Акаев ва Бакиев Тош-Кўмирни йил давомида бомбардимон қилганда, Чўлпон-Ота ва Балиқчи аҳолисини усталик билан қириб ташлаганда, Қирғизистон аҳолиси эса халқаро ташкилотларга ёлвориб мурожаат этганда улар эса ҳеч нарса қила олмаётганга ўхшайди», - ҳисоблайди Байсалов.\nСурия президенти Башар Асадга қарши норозиликлар 2011 йилнинг март ойида Дараа шаҳрида, шаҳар деворларида революцион ёзувлар ёзган ўсмирларни ҳибсга олинишидан кейин бошланган.\nЎшандан бери муҳолифат ва ҳукумат ўртасидаги тўқнашувлар натижасида «Хьюман Райтс Уотч»нинг маълумотларига кўра, 7 мингга яқин инсон ўлдирилган. Уларнинг аксари - Асад мухолифчилари бўлган.\nАҚШ, Европа ва араб давлатлари қон тўкилишида Асадни айбламоқда. Айни пайтда Сурия президентининг ўзи эса норозилик намойишларини бости-бости қилишда ўзини айбдор деб ҳис қилмаслигини айтади.\nАсад Америка телекомпанияси Эй-би-сига берган интервьюсида номойишчиларга қарши ўқ узиш буйруғини бермаганлигини айтиб, бироқ хатоликка йўл қўйганлигини тан олди.\nАсад Башар 2000чи йилдан буён ҳукумат бошига келган.\nҲурматли муштарий, Суриядаги муаммолар ечими нимада деб ўйлайсиз? БМТ президент Башар Асадни ҳокимиятдан кетишга чақириши қанчалик тўғри?\nШарҳларингизни қуйида қолдиринг\nАввалги мақолаАмерика ҳарбийларининг Бишкекдаги рок-концерти\nНавбатдаги мақола«Утро» теледастури «Бешинчи» каналнинг қиммматлигидан НТСга кўчиб кетди


«Қизимни 10 ой олдин йўқотдим, уни даволатиш учун олган қарзларимни эса ҳалигача тўлайман» - онкологик касалликлардан нобуд бўлаётган болалар ҳақида - Anhor\nAnhor Все посты «Қизимни 10 ой олдин йўқотдим, уни даволатиш учун олган қарзларимни эса ҳалигача тўлайман» – онкологик касалликлардан нобуд бўлаётган болалар ҳақида\n«Қизимни 10 ой олдин йўқотдим, уни даволатиш учун олган қарзларимни эса ҳалигача тўлайман» – онкологик касалликлардан нобуд бўлаётган болалар ҳақида\nОнкологик ва гематологик касалликларга эга болаларга ёрдам бериш билан шуғулланадиган Ezgu Amal хайрия жамғармаси ўз фаолияти тўғрисида оммавий ҳисоботни тақдим этди. Тадбирда ота-оналар республикада суяк илиги трансплантацияси бўйича жарроҳлик амалиётлари ўтказилмаслиги, таҳлилларни хорижга олиб чиқишни, буни қонуний амалга ошириш имконини бермайдиган қонунчилик туфайли, деярли контрабанда усулида амалга оширилиши ҳақида гапириб беришди. “Онкологик ва гематологик касаллликларга эга болаларнинг тирик қолиш даражаси пастлигига қарамасдан, бу ота-оналар мўъжизага ишонади”, – дейди жамғарма васийлик кенгашининг раиси Мунира Хўжахонова.\n«Болага қайнатилган гуруч беринг, ҳаммаси ўтиб кетади»\n«Қизимни 10 ой олдин йўқотдим, унда мия ўсмаси бор эди, – дейди қизчанинг отаси Денис. – Биз бир ярим йил курашдик. Фарзандимиз касалланганидан кейин қуса бошлади, уни юқумли касалликлар касалхонасига ётқиздик, икки ой диагноз қўя олишмади, лекин доим қандайдир дориларни талаб қилишарди. Кейин қизимни 4-сонли шаҳар клиник касалхонасига ўтказишди, у ерда ҳам узоқ вақт диагноз қўйишолмади. Уни профессор аёл кўриб: “Болага қайнатилган гуруч беринг, ҳаммаси ўтиб кетади”, – деди. Диагнозни қўйишга бизга реаниматолог-шифокор ёрдам берди. МСКТ қилишганида, IV даражали ўсмани аниқлашди. Нейрожарроҳлар операция қилишга ёрдам беришди. Буларнинг ҳаммаси шунча пулга тушдики, ҳозиргача қарзимизни узолмаяпмиз. Кейин бизни шаҳар онкологик диспансерига жўнатишди, бизни нур терапиясига қўйишгунича анча вақт ўтди. Қизимиз бу аппарат остида ёта олмади, фақат икки сеансдан ўтди, кейин у бардош беролмади. Ezgu Amal жамғармасига мурожаат қилишимизга тўғри келди. Бу пайтга келиб, мен боламни чет элда даволатиш учун пул йиға бошлади. Жамғарма хотиним билан қизимизни Ҳиндистонга “Артемис” клиникасига даволашга жўнатишда ёрдам берди. Шифокорлар туафйли қизимнинг ҳаёти узайди».\n2019 йилда хайрия балини ўтказишда Ezgu Amal жамғармасининг ҳамкори бўлган Silver Leaf компаниясининг раҳбари Дэн Петерсон нега Ўзбекистонда онкологик ва гематологик касалликларни даволаш бўйича халқаро протоколларни жорий этиш кераклиги ҳақида гапириб берди: «St. Jude Global Initiative’нинг асосий мақсади – болаларни даволаш учун АҚШга жўнатиш ўрнига уларда саратонни даволаш протоколлари ва методологиясини киритишдан иборат. Нега бу муҳим? Чунки бола ўз оиласида ўзини хавфсизликда ҳис қилади. Бу илмий томондан исботланган, бола оила муҳитида даволанганида – бу унга, соғайиш жараёнига анча ижобий таъсир кўрсатади. Шунингдек, бу оиланинг ўзига ҳам камроқ стресс келтиради».\nЎзбекистон Соғлиқни сақлаш вазирлиги ва St. Jude Global ташаббуси мамлакатда онкологларни ўқитиш учун дастурни ишга тушириш устида ишламоқда, шунингдек мутахассислар Ўзбекистонда болаларнинг онкологик ва гематологик касалликлардан ўлиш ҳолатлари нега юқори экани сабабларини ҳамкорликда тадқиқ қилишади.\n«Биз пастдан ташаббус билан чиқадиган хайрия ташкилотлари кўпроқ бўлишини истаймиз»\nЖамғарма васийлик кенгашининг аъзоси Азиза Умарова жамғарма волонтёрлар томонидан ташкил қилинган биринчи жамғарма эканини қайд этади.\n«Биз жамғарма фаолиятида максимал шаффофликни кўришни истардик, чунки у биринчилардан ҳисобланади. Биз унинг изидан иложи борича пастдан ташаббус кўрсатадиган, давлат иштироки бўлмаган ва у ёки бу масалаларни ўз кучи билан ҳал қиладиган жамоатчилик хайрия ташкилотлари пайдо бўлишини жуда хоҳлаймиз».\n– Мамлакатнинг кўпгина ҳудудларида ҳатто болалар онкологлари ҳам йўқ, – дейди Мунира Хўжахонова. – Болалар ва катталар бир палатада ётади. Дори-дармонлар ва жиҳозлар етишмаслиги, кадрлар ва койкалар танқислиги ҳақида гапирсанг гап тугамайди. Болалар бўлимида жарроҳлик бўлими мавжуд бўлса, болалар реанимация хоналари йўқ, бу – республика марказидаги вазият. Касалхоналарда оддий лабораториялар ва тиббий техника мавжуд эмас, жон бераётган болалар учун реабилитация марказлари ёки хоспис ҳақида эса гапирмаса ҳам бўлади. Муаммо ҳақида гапириш, уни ҳал қилиш ва ҳар бир болага, ҳатто касалликнинг 4-босқичида ҳам, имкон бериш вақти келди. Бунинг учун гемато-онкологик хизмат тузилмасида чуқур ислоҳотларни амалга ошириш зарур. Замонавий стандартларни жорий этадиган, юқори технологик ускуналарда ишлайдиган, болаларни ногирон қилмасдан, аксинча, уларнинг ҳаётини сақлаб қоладиган гемато-онкология бўйича мутахассислар керак».\nМунира Хўжахонова болаларга паллиатив ёрдам йўналиши бўйича ҳеч бўлмаганда кўчма бригадалар ишлай бошлаши керак эканини таклиф этади.\nГематология ИТИ болалар гематологи Сапура Ибрагимова Жаҳон соғлиқни сақлаш ташкилотининг ташаббуси ҳақида гапириб берди. «Childhood Global Initiative фаолият кўрсатяпти, у яшаш мамлакатидан қатъи назар саратонга чалинган барча болаларнинг тирик қолиш кўрсаткичи 60% дан ортиқ бўлишига чақиради. Ўзбекистон ушбу ташаббусда пилот мамлакатларнинг биринчи сафида».\nМамлакатда онкопсихологик хизматнинг йўқлиги ва жисмоний шахслардан олинадиган солиқлар\nШифокорлар ва фаолларнинг чиқишларидан кейин жамоатчилик вакиллари билан баҳс-мунозара бошланди. Телеканаллар орқали промоушн қилиш орқали SMS-хайрияларни тўплаш таклиф қилинди. Азиза Умарова мамлакатда бирламчи ташхис қўйиш жиҳозлари йўқлигини қайд этиб, ваучерлар бўйича ПЭТ-диагностика амалиётини жорий жтишни таклиф қилди. “Ҳозирча биз ўт ўчирувчилар сингари ҳаракат қиляпмиз ва ҳатто аҳоли орасида кўп сонли онкологик касалликларга чалинганларнинг сабаб-оқибат алоқалари ҳақида ҳам гапирмаяпмиз”, – дейди у.\n“Не молчи” (Сукут сақлама) лойиҳасининг асосчиси Ирина Матвиенконинг қайд этишича, бир неча йил аввал хайрия ташкилотини рўйхатдан ўтказишга уринган, бироқ Адлия вазирлиги уни тўрт марта рад этган. Ўшанда SMS-хайрия орқали ёрдамни жорий этиш кўзда тутилганди, аммо ҳайрия маблағларининг 30% солиқ кўринишида ечиб олинган бўларди. Ирина Матвиенко хайрия жамғармаларига жисмоний шахслардан тушумларни солиққа тортиш масаласини қонунчилик даражасида кўтариш зарурлигини айтади. Фаоллар мамлакатда онкопсихологик хизмат ташкил қилиш масаласини ҳам кўтарди. “Ҳозир беморларнинг ота-оналари, яқинлари ва беморларнинг ўзлари касаллик билан яккама-якка қолмоқда”.\nТадбир якунида жамғарма васийлик кенгашининг раиси Мунира Хўжахонова онкология ва гематология хизматлари тизимини ислоҳ қилишга чақирди. Президентнинг “Мамлакат аҳолисига онкологик ва гематологик хизмат кўрсатишни ривожлантириш ва такомиллаштириш бўйича чора-тадбирлар тўғрисида”ги қарори қабул қилинганига қарамасдан, жамғармага келаётган аризалар сони камайгани йўқ.\nЛирик чекиниш – фарзандининг ўлимидан кейин ҳам ота-оналар қарзларини тўлашга мажбур бўладиган воқеалар камайишини жуда истардик. Келгусида жамғарма ўз фаолияти тўғрисидаги ҳисоботларини тақдим этаётганида, йиғилганлар эшитганларидан кўз ёши тўкмасликларига умид қилишни хоҳлардик. Бунга сиёсий ирода зарур.\nФотосурат: Ezgu Amal жамғармаси\nПетицияларни кўриб чиқмаганлиги учун давлат органларига қандай жавобгарлик кўзда тутилган


ОАВ Криштиану Роналдунинг катта миқдордаги солиқни яширганини маълум қилди » Ўзбекистон янгиликлари – Zamin.uz\nОАВ Криштиану Роналдунинг катта миқдордаги солиқни яширганини маълум қилди\n"Реал" ҳужумчиси Криштиану Роналду 150 млн евролик солиқни яшириш бўйича фирибгарликларга аралашгани маълум бўлди. Бу фирибгарлик схемасини футболчининг агенти Хорхе Мендеш ишлаб чиққан. Солиқларни яширишда Жозе Моуриньо ҳам иштирок этган.\nЕвропанинг 12 та нашри журналистлари профессионал футболда ноқонуний пул операцияларини фош қилиш мақсадида Football Leaks консорциумга бирлашдилар. Консорциум яқин уч ҳафта ичида можароли маълумотларни тақдим қилмоқчи, бироқ бу консорциумга кирувчи Spiegel нашри бу маълумотлардан бир қисмини олдинроқ чоп этди.\nНашр маълумотларига кўра, Роналду Швейцария ва Британ Виргин оролларидаги офшор компанияларда 150 млн евро миқдорида солиқни яширган.\nНашрнинг ёзишича, солиқни яширишда Мендешнинг мижози бўлган Жозе Моуриньо ҳам иштирок этган. Моуриньо 12 млн евролик солиқни яширишда айбланмоқда.\nБу фош қилувчи материаллар чоп этилишидан аввал Мендеш компанияси Роналду ва Моуриньо "Испания ва Британия ҳукуматлари олдида барча солиқ мажбуриятларини тўлиқ бажарганлари" ҳақида баёнот чоп этганди.\nТеглар: Британ профессионал фирибгарликларга нашри кўра Британия\n16:03 / 04-12-2016\n2003 йилда Роналдуни сотиб олиш учун «Барселона»га 2 млн евро етмаган\n12:59 / 02-12-2016


25 феврал 2020, Тошкент вақти: 14:09\n“Кредит-Стандарт” банки биринчи мижозлари орасида Coca-Cola Uzbekistan ширкати ҳам бўлган.\nФаолияти тўхтатилган "Кредит-Cтандарт" тижорат банкининг матбуот хизмати маълум қилишича, "Кредит-Cтандарт" Ўзбекистон Марказий банки қарори билан ўз ишончида бўлган хусусий шахсларга тегишли ҳисоблардаги, пластик карточкадаги, депозитлардаги пулларни ва депозитлар бўйича устама фоизларни Ўзбекистон Халқ банкига ўтказиб берган.\n"Кредит-Cтандарт" банки матбуот хизматининг билидиришича, 2013 йилнинг 2 декбаридан бошлаб Халқ банкининг Тошкент, Самарқанд ва Фарғонадаги филиалларида янги мижозлар учун ҳисоб рақамлари очилади.\n“Кредит-Стандарт” тижорат банки лицензияси бекор қилингани ортидан фаолияти тўхтатилиши мумкинлиги тўғрисида Озодлик 26 ноябрь куни хабар берган эди.\n27 ноябрь куни Ўзбекистон Марказий банки матбуот хизмати “Кредит-Cтандарт” тижорат банки лицензияси бекор қилинди ва бунинг ортидан банк ўз фаолиятини тўхтатган ҳақида маълум қилди.\nЎзбекистон Марказий банкига яқин манбадан 26 ноябрь куни олинган маълумотга кўра, банк ходимларининг кўпчилигига ишга келмаслик тавсия қилинган.\n“Кредит-Стандарт” ходимлари банкнинг маълумотлар базаси икки кундан бери ишламаётгани ҳамда тижорат банки ёпилиши мумкинлигига оид гап-сўзлар борлигини ўша куни тасдиқлаганди.\n“Кредит-Стандарт” банки ўтган йилнинг бошида валюта операцияларини амалга ошириш лицензиясидан маҳрум қилинган эди.\nМБ расмийларига кўра, “Кредит-Cтандарт” Ўзбекистондаги банк қонунчилигини бузгани учун лицензиядан маҳрум қилинган.\nФаолиятини 2003 йилда бошлган “Кредит-Стандарт” тижорат банки ўтган йилдан бери турли муаммоларга дуч келаётган эди.\n2012 йил январ ойида банкнинг валюта операцияларини амалга ошириш лицензияси тортиб олинди.\nЎшанда Озодлик манбалари “Кредит-Стандарт” ноқонуний валюта операцияларини амалга оширгани аниқланганини гапириб берган эди.\n“Кредит-Стандарт” банки Ўзбекистон президентининг қизи Гулнора Каримова назорати остида бўлиб келган иддаолар бор.\nҚуйида Озодликнинг 26 ноябрь кунги батафсил хабарини ўқинг:\n“Кредит-Стандарт” тижорат банки ёпилиш хавфи остида қолгани ҳақида Озодликнинг Ўзбекистон Марказий банкига яқин бўлган манбаларидан бири хабар қилди.\n“Кредит-Стандарт” банкининг уч нафар ходими сўнгги кунларда шунга оид гап-сўзлар пайдо бўлганини тасдиқлади. Озодлик мухбири банк ходимларига “Кредит-Стандарт” мижози сифатида мурожаат қилди. Улардан бири банкнинг маълумотлар базаси икки кундан бери ишламаётганини айтиб, ҳозирча саросимага тушишнинг ҳожати йўқ, дея билдирди.\n“Икки кундан бери банкимизнинг базаси, яъни маълумотлар тизими ишламаяпти, миш-мишлар пайдо бўлгани сабаби ҳам шунда. Лекин банкимиз ёпиладиган бўлса ҳам, хавотирланманг, чунки жисмоний шахсларнинг банкимиздаги омонатлари суғурталанган ва ҳар қандай вазиятда пулингизни йўқотмайсиз. Лекин ҳозирда банкимиз бошқа бир банкка қўшилиши мукинлиги тўғрисида ҳам гап бор”, деди “Кредит-Стандарт” ходими.\nБанкнинг яна бир ходими эса, “Кредит-Стандарт” бошқа тузилмага қўшилиши ёки бошқа ном билан фаолиятини давом эттириши мумкин, дея таъкидлади.\nФаолиятини 2003 йилда бошлган “Кредит-Стандарт” тижорат банки ўтган йилдан бери турли муаммоларга дуч келмоқда. 2012 йил январ ойида банкнинг валюта операцияларини амалга ошириш лицензияси тортиб олинган эди. Ўшанда Озодлик манбалари “Кредит-Стандарт” ноқонуний валюта операцияларини амалга оширгани аниқланганини гапириб берган эди.\n“Кредит-Стандарт” ёпилиши мумкинлигига доир иддаолар Ўзбекистондаги яна бир молиявий муассаса “Infinbank” фаолияти тергов идоралари тарафидан тафтиш қилинаётган пайтга тўғри келмоқда. Ўтган ойда “Infinbank”нинг энг йирик мижозларидан бири Terra Group медиа ширкати ҳисоб-рақамлари музлатиб қўйилган эди.\nОзодлик манбаларига кўра, Гулнора Каримовага тегишли бўлган Terra Group ширкатининг “Infinbank”да ўнлаб ҳисоб рақами бўлган ва маблағлар умумий миқдори “шунчалик каттаки, банк мутахассислари бунга оид тафсилотлар ҳақидаги ҳисоботни терговчига тайёрлаб бериши учун бир неча кун вақт талаб қилинган”.\n“Кредит-Стандарт” банки 10 йил аввал очилиб, кўп ўтмай иши юришиб кетди, дейди Озодликнинг Марказий Банкка яқин манбаси. Суҳбатдошимизга кўра, тез орада банк мижозлари орасида Coca-Cola Uzbekistan каби салмоқли ширкатлар пайдо бўлган.\n“Coca-Cola Uzbekistan айнан ўша пайтда Ўзбекистон президентнинг собиқ куёвидан тортиб олиниб, қизи Гулнора Каримова назоратига ўтган эди ва шунинг учун “Кредит-Стандарт” банкининг унга, яъни Гулнорага алоқаси борлигига доир иддаолар бўлган”, дейди манбамиз.\nБанк фаолиятининг бошида фақат Фарғона билан Самарқанддагиа филиаллари бўлгани ҳам бу иддаоларни янада кучайтирган.\nУнинг яна айтишича, 2010 йилда банк хўжайинлари алмашган ва “Кредит-Стандарт” назорати қозоғистонлик сармоядорларга ўтгани ҳақида тахминлар бор.


“Биз яқинларимиз тақдирига бефарқ эмасмиз” акцияси_Наманган — Teletype\n“Биз яқинларимиз тақдирига бефарқ эмасмиз” акцияси_Наманган\nУйчи туманида “Биз яқинларимиз тақдирига бефарқ эмасмиз” акцияси доирасида, тадбирлар давом этмоқда.\nЖорий йилнинг 22-октябрь куни Ўзбекистон Экологик партияси Наманган вилоят партия ташкилоти раиси ўринбосари А.Абдуллаев ва ташкилотнинг ОАВ билан ишлаш бўйича бош мутахассиси Т.Ориповлар “Биз яқинларимиз тақдирига бефарқ эмасмиз” акцияси доирасида, Уйчи туманига ташриф буюришган эди. Ташриф давомида Гулзор МФЙ раисининг тавсиясига асосан Гулзор маҳалласининг Шифокор-6 кўчаcида яшовчи Дадамирзаев Зокиржоннинг хонадонига кириб, хабар олинган эди.\nҲозирги кунларда Зокиржон ишсиз эканлиги ва тирикчилик харажатларига кунлик меҳнат бозорида устачилик билан шуғилланаётганлигини билдирган эди. Шу сабабдан Зокиржонга доимий иш ўрнига ишга кириш таклиф қилинганда, Зокиржон мавсумий ишларини якунлаб бўлгач ишга киришга рози бўлди. Зокиржоннинг 3 фарзанди бор экан. Аёли ва қизи чеварчилик қилиши мумкинлигини билдирди. Ўзбекистон Экологик партияси Наманган вилоят партия ташкилоти раиси ўринбосари Анваржон Абдуллаев ўз хисобидан, “Зингер” тикув машинасини хадя қилишини билдирган эди.\n23-октябрь куни Ўзбекистон Экологик партияси Уйчи туман партия ташкилоти раиси Б.Атаханов ва Халқ депутатлари Уйчи туман кенгаши депутати М.Мўйдиновлар, Дадамирзаев Зокиржоннинг хонадонига бориб, хонадон эгаларига, Ўзбекистон Экологик партияси Наманган вилоят партия ташкилоти раиси ўринбосари Анваржон Абдуллаевнинг ўз хисобидан хадя қилган, “Зингер” тикув машинасини ва Зокиржоннинг фарзанди Мухаммадали учун спорт анжомлари ва спорт кийимларини Анваржон Абдуллаевнинг номидан топширишди. Хонадон эгалари, Ўзбекистон Экологик партияси Наманган вилоят партия ташкилотига ўз миннатдорчилигини билдиришди.\nУйчи туман партия ташкилоти раиси


Ижтимоий тармоқлар фойдаланувчилари пойтахт бозорларида нархларнинг кескин ошганлигини қайд этишмоқда Ўзбекистон янгиликлари\nИжтимоий тармоқлар фойдаланувчилари пойтахт бозорларида нархларнинг кескин ошганлигини қайд этишмоқда\n28 September 2020, 19:09\nУзбекистан, Ташкент – АН Podrobno.uz. Ижтимоий тармоқлар фойдаланувчилари пойтахт бозорларидаги нархларнинг кескин ошганлигини қайд этишмоқда. Якшанба куни шакар, ўсимлик ёғи, тухум ва ун нархи ошган. Бу ҳақида мухбиримиз хабар бермоқда.\nАввалги ва янги нархлар Facebookдаги “Истеъмолчи.уз” ҳамжамияти аъзолари томонидан таққосланган. Шанба куни бир килограмм шакар 5800-6500 сўмга тушган бўлса, 27 октябрь якшанба куни шакар нархи 7000 – 7500 сўмга, кечга бориб эса – 8000 сўмга етган.\nАйрим ун навларнинг нархи 8800 сўмга кўтарилган. Бир литри 14000 сўмга яқин бўлган ўсимлик ёғи 17000-18000 сўмга, 11000 сўмлик ёғи эса 14500 сўмга сотилмоқда. Бир дона тухум нархи 1300 сўмни ташкил этмоқда.\nЖамият аъзолари нархларнинг кескин ўсишини пенсияларнинг оширилгани билан боғлашган.\n"Ҳар доимгидек, пенсия 10%га ошган бўлса нархлар 25% га кўтарилди. Қизиқ, бу ҳақда давлат статистика қўмитаси нима дер экан? Улар нархлар яна тушди, деб айтишадими?", - дея қизиқмоқда гуруҳ администратори Лилия Николенко.


Азизов: Афғонистондаги беқарорлик йирик минтақавий лойиҳаларни амалга оширишга тўсқинлик қилмоқда\n14:23 / 07.11.2019\nАфғонистондаги беқарор вазият йирик минтақавий лойиҳаларни амалга оширишга тўсқинлик қилмоқда. Бу ҳақда пайшанба куни Ўзбекистон Давлат хавфсизлик хизмати раиси Абдусалом Азизов айтиб ўтди, деб хабар берди Kun.uz мухбири.\n«Афғонистондаги беқарорлик гиёҳванд моддалар контрабандаси ва трансчегаравий жиноятчиликнинг ўсишига олиб келмоқда, йирик минтақавий иқтисодий, энергетик ва транспорт лойиҳаларини амалга оширишга тўсқинлик қилмоқда», - деди ДХХ раҳбари Тошкентда бўлиб ўтган МДҲнинг хавфсизлик ва махсус хизмат органлари раҳбарлари кенгаши йиғилишида.\nУнинг сўзларига кўра, «Афғонистондаги ташқи кучлар манфаатларининг тўқнашуви, қуролли мухолифат ва террористик ташкилотлар фаоллигининг кучайиши» афғонлараро мулоқотни ўрнатиш жараёнига салбий таъсир кўрсатишда давом этмоқда.\nШу билан бирга, Абдусалом Азизов Афғонистондаги вазиятни барқарорлаштириш бўйича саъй-ҳаракатлар МДҲ ва Марказий Осиё маконида хавфсизликни таъминлаш бўйича чора-тадбирлар мажмуасида муҳим йўналиш бўлиб қолишини таъкидлади.\nТошкентда Афғонистон бўйича халқаро конференция бўлиб ўтади\nЎзбекистон инсонпарварлик ёрдами Афғонистон томонига топширилди (фото)


15:43 / 24.11.2017\n2008 йилда Мумбайда юз берган терактнинг эҳтимолий ташкилотчиси Ҳофиз Муҳаммад Саид Покистонда 10 ойлик уй қамоғидан сўнг озодликка чиқарилди. Бу ҳақда NDTV телеканали хабар бермоқда.\n22 ноябрь куни Панжоб вилоятидаги Лаҳор олий суди Ҳофиз Саидни уй қамоғи муддати якунлангани туфайли озод этиш тўғрисида қарор чиқарди.\n"Биз етакчимизни эркинликда кўришдан бахтиёрмиз. Энди у – озод инсон", - дея маълум қилди "Жамоат-уд-Дава" ташкилоти матбуот котиби Аҳмад Надим журналистларга.\nЎз навбатида, Саиднинг ўз тарафдорларига маълум қилишича, аввалроқ ўзига қўйилган айбловларни тан олмайди. "Менинг Кашмирни қўллаб-қувватловчи овозимни ўчириш учун 10 ой давомида сақлаб туришди", - дея айтиб ўтган ташкилот етакчиси. Унинг таъкидлашича, Кашмирнинг Ҳиндистондан ажралиб чиқиши учун кураш олиб боришни давом эттириш ниятида.\nМумбайда ҳужум 2008 йилнинг 26 ноябрь куни юз берганди. Ўн нафар террорчи шаҳарга Покистоннинг Карачи портидан денгиз орқали келган. Улар гуруҳларга бўлиниб, одамларни кўчалар, кафелар, вокзалда ўққа тутишган, сўнг беш юлдузли меҳмонхоналарга жойлашиб олишган ва икки кун давомида махсус топшириқли гуруҳ ходимларига қаршилик кўрсатишган. Жангарилар туфайли 166 киши ҳаётдан бевақт кўз юмган.


Фото: Ички ишлар органларидан чиққан амалдаги ҳокимлар - Daryo\n22:28, 25.10.2021 86643\nЎзбекистонда 25 октябрь Ички ишлар органлари ходимлари куни сифатида нишонланади. Ушбу сана муносабати билан «Дарё» ички ишлар органлари тизимида хизмат қилиб, кейинчалик ҳокимлик лавозимига тайинланган амалдорлар ҳақида жамланма тайёрлади.\nМансурбек Алихонов, Андижон вилояти Асака тумани ҳокими\nМансурбек Алихонов 2020 йилнинг сентябрь ойида Асака тумани ҳокими лавозимига тайинланган. У мазкур тайинловга қадар Жалақудуқ тумани ИИБ бошлиғи лавозимида фаолият юритган.\nФото: Асака тумани ҳокимлиги ахборот хизмати\nБаҳодир Баҳромов, Самарқанд вилояти Булунғур тумани ҳокими\nБаҳодир Баҳромов 2017 йилда Булунғур тумани ҳокими лавозимига тайинланган. Ҳокимликка қадар Самарқанд шаҳар ИИБ бошлиғи эди.\nФото: Булунғур тумани ҳокимлиги ахборот хизмати\nИлҳом Юсупов, Сурхондарё вилояти Қизириқ тумани ҳокими\nИлҳом Юсупов 2020 йилнинг июлида Қизириқ тумани ҳокими этиб тайинланган, бунгача эса Сурхондарё вилояти ИИБ бошлиғи ўринбосари лавозимида ишлаган.\nБаҳром Турсунов, Сурхондарё вилояти Узун тумани ҳокими\nБаҳром Турсунов 2019 йил сентябрида Узун тумани ҳокими этиб тасдиқланган. Бунга қадар Музработ тумани ИИБ бошлиғи лавозимида эди. Турсунов фаолияти давомида Сурхондарё вилояти ИИБ тизимида турли лавозимларда ишлаган.\nФото: Фото: Сурхондарё вилояти ҳокимлиги ахборот хизмати\nФаррух Ўктамжонов, Сирдарё вилояти Сайхунобод тумани ҳокими\nФаррух Ўктамжонов 2020 йилнинг ноябрь ойида Сайхунобод тумани ҳокими лавозимига тайинланган. Бунгача Сирдарё вилояти ИИБ бошлиғининг жамоат тартибини сақлаш бўйича ўринбосари лавозимида ишлаб келган.\nСайидбаҳром Сайидмусаев, Фарғона вилояти Сўх тумани ҳокими\nСайидбаҳром Сайидмусаев 2020 йилнинг июнь ойида («Сўх воқеалари»дан сўнг) Сўх тумани ҳокими лавозимига тайинланган. У бунга қадар Сўх тумани ИИБ бошлиғи эди.\nФото: Сўх тумани ҳокимлиги ахборот хизмати\nЗоир Алиқулов, Қашқадарё вилояти Деҳқонобод тумани ҳокими\nЗоир Алиқулов 2016 йилнинг сентябрь ойида Деҳқонобод тумани ҳокими сифатида иш бошлаган. Бунга қадар Қашқадарё вилояти ИИБ Патруль-пост хизмати ва жамоат тартибини сақлаш бошқармаси бошлиғи эди.\nФото: «Дарё» / Отабек Қўлдошев\nШавкат Мавлонов, Тошкент шаҳар Чилонзор тумани ҳокими\nШавкат Мавлонов 2021 йилнинг июнь ойида Чилонзор тумани ҳокими этиб тайинланди. Бунгача Сирдарё вилояти ИИБ бошлиғи лавозимида ишлаган.\nФото: Тошкент шаҳар ҳокимлиги ахборот хизмати\nАзизхон Умархонов, Тошкент шаҳар Олмазор тумани ҳокими\nАзизхон Умархонов 2021 йил август ойида Олмазор тумани ҳокими сифатида иш бошлади. У бунга қадар Ички ишлар вазирлиги Жамоат тартибини сақлаш бош бошқармаси бошлиғи эди.\nЎзбекистоннинг амалдаги ички ишлар вазири Пўлат Бобожонов 2012—2017 йиллларда Хоразм вилояти ҳокими, 1996—1999 йилларда Хоразм вилояти ҳокими ўринбосари, 1992—1996 йилларда Хоразм вилояти Боғот тумани ҳокими биринчи ўринбосари лавозимларида ишлаган.\n16:52, 13.11.2021 112980\n11:39, 18.11.2021 160975\n22:45, 13.11.2021 118624\n19:38 Бугун 743\n19:23 Бугун 2856\n19:07 Бугун 2926\n18:52 Бугун 4600\n23:11, 05.12.2021 74479\n23:45, 05.12.2021 71060\n10:36 Бугун 69064\n16:42, 04.12.2021 61828


АНДИЖОН ДАВЛАТ УНИВЕРСИТЕТИДА COVID-19 ТЕЗКОР ШТАБИ ФАОЛИЯТ ОЛИБ БОРМОҚДА - AUZ.UZ\nБугунги кунда бутун дунё коронавирус пандемияси туфайли катта синовни бошидан кечирмоқда.\nКоранавируснинг олдини олиш ва даволаш бўйича амалга ошираётган тизимли ишларга қўмаклашиш мақсадида Андижон Давлат университетида ҳам Covid-19 штаби ташкил этилди. Штаб туман ва шаҳарсоғлиқни сақлаш муассалари билан тезкор боғланиш учун зурур бўлган алоқа воситалари, интернет билан таъминланган.\nВилоятимиздаги 4 та олий таълим муассасалари раҳбарлари ва профессор-ўқитувчиларидан иборат тезкор штаб аъзолари вилоятда коронавирусни бартараф қилиш бўйича амалга оширилаётган ишлар, уй шароитида карантинга олинганлар, гумонланувчилар, касаллар, карантин даврида ҳудудлардаги вазият бўйича мониторинг ишлари олиб боришмоқда.\nҲар бир туманга масъуллар бириктирилган бўлиб, улардан олинган тезкор маълумотлар вилоят штабига тақдим этилмоқда.\nБугунги мураккаб синовларни енгиб ўтишида вилоятдаги олий таълим муассасалари профессор-ўқитувчилар ҳам ўзларининг инсоний бурчларини сидқидилдан бажаришмоқда.\nёшлар билан ишлаш бўйича декан ўринбосари.


Петербургда муҳожир болалари рус тилини ўрганмоқда\nМарказий-осиёлик меҳнат муҳожирлари болалари учун машғулотлар Санкт Петербург музейларида ҳам ўтказилмоқда.\nПетербургда мигрантлар болаларига кўнгиллилар томонидан рус тили ва маданиятидан машғулотлар ташкил этилди.\nБолалар рус тили ва маданиятини ўрганмоқда\nСанкт Петербургда бир гуруҳ фаол ёшлар шаҳарда яшаб, меҳнат қилаётган муҳожирлар фарзадларига рус тилини ўргатиш бўйича лойиҳани йўлга қўйдилар. Марказий Осиё давлатларидан келган, мактаб ёшигача бўлган муҳожир болалар билан рустили ва рус маданияти бўйича машғулотлар кўнгилли ўқитувчилар томонидан олиб борилмоқда.\nБепул ўтказилаётган машғулотларда ота-оналар ҳам иштирок этишлари мумкин, дейди лойиҳа тўғрисида Озодликка гапириб берган кўнгилли ўқитувчилардан бири Екатерина Алимова.\n- Мен лойиҳага шу йилнинг апрел ойида қўшилдим, лойиҳа эса ундан бир неча ой олдин фаолият бошлаган эди. Лойиҳа ташаббуси “Петербург кузатувчилари” ташкилоти аъзоларига тегишли. Бу кўнгиллилар аввалига Россияда бўлиб ўтган парламент ва президент сайловларидаги қонунбузарликларга қарши кураш учун бирлашган эди. Кейин ўтириб биз “Питерда биз кураша оладиган яна қандай муаммо бор?” деган саволни ўртага ташладик. Унда турли касб ва тоифа вакиллари мутлақо бепул ва кўнгилли равишда иштирок этмоқда. Шу тариқа биз сўнги йилларда жиддий муаммога айланган ва шаҳарда саноқсиз бўлган мигрантлар фарзандлари, айниқса мактаб ёшигача бўлганларнинг рус маданияти, тилидан узилиб қолишига қарши курашга отландик, дейди Санкт Петербург педагогика институтининг 5 босқич талабаси Екатерина Алимова.\nМаълум бўлишича, бугунги кунда мактаб ёшигача бўлган муҳожир болаларга дарслар ҳафтасига икки маротаба Санкт-Петербургнинг "Гостинный Двор" ва "Балтийская" метро бекати яқинида, яъни Марказий ва Адмиралтейский туманларида ташкил этилган.\nМигрант болаларига рус тилини ўргатаëтган петербурглик кўнгиллилар\nМигрантлар фарзандларига сабоқ бериш ташаббусчиларидан бири Софья Любарова марказга ҳозирча 30 га яқин болакайлар келаётгани ва яқиндан бери машғулотлар Адмиралтейская кутубхонасида ҳам уюштирилаётганини гапиради.\n- Шаҳарда ҳақиқатан рус тилини билмайдиган мигрантлар сони жуда кўп ва бу ҳол улар билан мулоқотга киришишга тусқинлик қилмоқда, айрим ҳолларда тушунмовчилик ва можароларга сабаб бўлмоқда. Ачинарлиси, бу масала билан ҳеч ким шуғулланмаяпти. Биз шаҳар ҳокимиятидан кўмак ололмадик. Биз болаларни 3 гуруҳга ажратиб ўқитяпмиз. Болаларни қизиқтириш учун машғулотларни зоопарк, ботаника боғи ёки бирор музейда ташкиллаштиршга ҳаракат қиляпмиз, дейди волонтёр Софья Любарова.\nСофья марказга асосан Ўзбекистон, Тожикистон ва Қирғизистондан келган муҳожирлар фарзандлари қатнаётганини қўшимча қилди.\n“Болани мактабга жўнатишга қийналяпмиз!”\nСамарқандлик Муҳиддин Озодлик билан суҳбатда 4 яшар ўғли Жавоҳир рус тили машғулотларига қизиқиш билан қатнаётганини айтади.\n- Реклама бўйича, метрони олдида обявление бўйича борувдим. Ўзгариши, ҳаммаси яхши. Қизлар ҳаракат қиляпти, ўрганиши яхши. Кейинчалик мактабларда ёрдам қиламиз, деяпти. Бепул, бу нарса...ишқилиб “оёқ-қўл”, “катта-кичкина” ҳаммасини биляпти, шеърлар ёдлаяпти. Бизлар 8 йилдан бери Питердамиз. Ёшлигидан ўсиб катта бўлдида ўғилча бу ерда. Қизиқиши бор: эрталабдан туриб олиб борамиз дейди, сешанба-пайшанба кунлари бўлмаса дарслари. Мен сменамни алмаштириб олдим ўзим олиб бориб келаман, дейди дарслардан кўнгли тўлганини гапирган катттақўрғонлик Мухиддин ака.\nШунга қарамасдан, “Петербург кузатувчилари” ташкилоти вакилларининг Озодликка айтишича, муҳожир болаларга сабоқ бериш лойиҳасига салбий муносабат билдираётганлар ҳам йўқ эмас.\nАдмиралтейская туманидаги машғулотларга уч фарзандини олиб келган хоразмлик Равшан болаларни мактабга жойлаштиришда катта қийинчиликларга дуч келганини гапиради.\n- У ерга иккита ўғлим, битта қизим боряпти. Ҳамма борган еримизда пул сўраяпти биздан. Иккита боламни мактабга киритяпман направление олиш учун ҳам пул сўраяпти. Бизга ёрдам берсаларингиз. Жудаям ўзбеклар азоб чекяпмиз бу ерда! Лекин болаларни тортиш қийиш бўляпти. ГОРОНО деган ташкилотида ҳатто болаларимни Украинага олиб чиқиб келдим, шундаям гап топяпти. Иложи бўлса, пул олиш учун азоб беряпти. Сентябрда ўқишга бориши керак, ҳамма ҳужжатларимиз тайёр, лекин медицинадан ўтказ дейди – битта болага 8,5 минг пул чиқардим. Маошим 14,5 минг, ака, оддий ишчиман. Бизга оддий направление қоғози керак, лекин бермаяпти. Маҳаллий болаларга ҳамма эшик очиқ, бизникини қатариб юборади, тингламайди. Бормаган жойим қолмади. Битта болани мактабга жўнатиш учун 35-40 минг рубл керак, дейди иккита боласининг ёши етиб қолгани ва маҳаллий идораларнинг тўсқинлигига учраганини гапирган Равшанбек.\nПетербургдаги муҳожир Равшан билан суҳбат\nБироқ норасмий маълумотларда “шимолий пойтахт”даги биргина ўзбекистонлик муҳожирлар сони 850 мингдан ошиқ экани айтилади.


Яшнободдаги уйда чиққан ёнғин бир кишининг ўлимига сабаб бўлди\nШу йилнинг 23 декабрь куни Тошкент шаҳрининг Яшнобод туманида яшовчи А.Х.нинг уйида ёнғин содир бўлган.\nКўпчилик янги йилга олдиндан тайёргарлик кўриб, арчани безатиш учун турли ўйинчоқлар харид қилади\n2018 йил 20 декабрь куни Қорақалпоғистон Республикаси Элликқалъа туманида Сарбий ОФЙда жойлашган уйда яшаган фуқаро С.Б.нинг уйида ёнғин содир бўлди.\nОбъектлар йилига камида икки маротаба режали ва назорат тартибида текширилади\nДавлат ёнғин назорати органлари фаолиятини ташкил этиш ва амалга ошириш тартиби тўғрисидаги йўриқнома Адлия вазирлигида давлат рўйхатидан ўтказилди\nСавдо марказида портлаш содир бўлди. Қурбонлар бор\nМалайзиянинг Калимантан оролидаги Кучинг шаҳридаги савдо марказида содир бўлган портлаш оқибатида уч киши ҳалок бўлди, 26 киши жароҳатланди.\nФарғонада ёнғин натижасида бир киши ҳалок бўлди\nФарғона туманида 2 декабрь соат 20:48ларда “Чекшўра” МФЙда яшовчи А.Д.нинг уйида ёнғин содир бўлди.\nБектемирдаги маиший техника жиҳозларини ишлаб чиқарувчи цехда ёнғин содир бўлди\nЖорий йилнинг 27 ноябрь куни Тошкент шаҳрининг Бектемир туманида ёнғин содир бўлди.


Қозоғистон Ички ишлар вазирлиги: «Қўлга олинганларнинг барчаси озод қилинди»\nИчки ишлар вазирининг ўринбосари Аристонгани Заппаров 10 январь куни Қозоғистонда бўлиб ўтган брифингда намойишчиларнинг ҳибсга олинишига изоҳ берди.\n- Ноқонуний юришлар ва митингларни ташкиллаштириш, шунингдек уларда қатнашишга чақириқлар бўлган. Ушбу фуқаролар бир неча маротаба маҳаллий ижроия органлари ва прокуратура томонидан ушбу хатти-ҳаракатларнинг ноқонунийлиги ва уларни тўхтатиш зарурлиги тўғрисида огоҳлантирилди», — деди Ички ишлар вазири ўринбосари Аристонгани Заппаров Марказий Қўмитадаги брифингда.\nВазир ўринбосарининг сўзларига кўра, ҳибсга олинганлар расмийларнинг «талабларига бўйсунишни рад этишган» ва полиция «уларни ҳибсга олишга мажбур бўлган».\n- Профилактик суҳбатлар ўтказилгандан сўнг, уларнинг барчаси қўйиб юборилди. Ҳеч ким маъмурий ва жиноий жавобгарликка тортилмаган, — деди Заппаров. У мамлакатда ҳибсга олинганларнинг умумий сони ҳақидаги саволга эътибор бермади.\nВазир ўринбосари, шунингдек, кузатувчиларни турли сайлов участкаларидан мажбуран чиқариб юборишганини айтиб, бундай ҳолатларни «майда ҳодисалар» деб атади.\n«Санитария чекловларини, сайлов участкаларида қолиш қоидаларини бузганлик, комиссия ишига тўсқинлик қилганлик учун турли шаҳарлардаги комиссиялар раисларининг актларига биноан, ўн нафар кузатувчи мажбуран олиб ташланди», — деди Аристонгани Заппаров.\nОлмаота, Ақтўбе, Чимкент, Уралск ва бошқа шаҳарларда мамлакат парламенти ва маслаҳатларига сайловлар пайтида норозилик намойишлари бўлиб, сайловларга қарши рухсатсиз митинглар ўтказишга уринишлар бўлган. Ўнлаб тинч намойишчилар ҳибсга олинган.\nСайлов арафасида рўйхатдан ўтмаган бир нечта оппозиция гуруҳлари қозоғистонликларни сиёсий ислоҳотларни талаб қилиб, сайловларни бойкот қилишни талаб қилиб, кўчаларда намойиш ўтказишга чақирди.


Ўзбекистон халқ артисти Толиб Каримов 77 ёшга кирди\n18:56 / 07.02.2017\nЎзбекистон Халқ артисти Толиб Каримов бугун, 7 февраль куни 77 ёшини нишонламоқда.\nУстоз санъаткор 1940 йилда Тошкент шаҳрида туғилган. У 1961 йилда А.Н.Островский номидаги Тошкент театр ва рассомлик санъати институтининг актёрлик факультетини тугатгач, 1961—63 йилларда институт йўлланмаси билан Қўқондаги Ҳамза номли театрда актёр сифатида ижодий фаолиятини бошлайди.\nТолиб Каримов 1963 йилда Ҳамза номидаги Ўзбек давлат (ҳозирги Ўзбек Миллий) академик драма театрига ишга ўтиб, то шу кунгача ушбу театрда фаолият кўрсатиб келмокда. Шу даврда у ғарб драматурглари, рус ва бошқа қардош халқлар, шунингдек, ўзбек драматургларининг асарлари асосида саҳналаштирилган қирқдан ортиқ спектаклларда асосий ролларни ўйнади.\nТолиб Каримов ижодини телевидениесиз тасаввур қилиб бўлмайди. У Ўзбекистон телевидениесида тайёрланган ўттиздан ортиқ телепостановкаларда, шунингдек, "Оталар сўзи — ақлнинг кўзи" телекўрсатувларида ҳам кўплаб асосий ролларни ижро этди.\nТолиб Каримовга 1987 йилда "Ўзбекистон халқ артисти" фахрий унвони берилди. "Қутлуғ қон" спектаклида Тантибойвачча ролини ижро этгани учун у 1989 йилда Давлат мукофотига сазовор бўлди. Актёр 1997 йилда "Меҳнат шуҳрати" ордени билан тақдирланди.\nKun.uz таҳририяти Ўзбекистон халқ артисти Толиб Каримовни таваллуд куни билан табриклайди. Устоз санъаткорга узоқ умр, мустаҳкам соғлиқ тилаб қолади.